ਜਸਦੇਵ ਸਿੰਘ ਧਾਲੀਵਾਲ
ਜਸਦੇਵ ਸਿੰਘ ਧਾਲੀਵਾਲ (15 ਜੁਲਾਈ 1937 - 4 ਮਈ 2018) ਪੰਜਾਬੀ ਗਲਪਕਾਰ ਹੈ। ਜਸਦੇਵ ਸਿੰਘ ਧਾਲੀਵਾਲ ਦਾ ਜਨਮ ਭਾਰਤੀ ਪੰਜਾਬ ਦੀ ਮਾਲੇਰਕੋਟਲਾ ਤਹਿਸੀਲ ਦੇ ਪਿੰਡ ਦਸੌਂਧਾ ਸਿੰਘ ਵਾਲਾ ਵਿੱਚ ਬਿਸਵੇਦਾਰ ਗੁਰਦਿਆਲ ਸਿੰਘ ਧਾਲੀਵਾਲ ਦੇ ਘਰ 15 ਜੁਲਾਈ 1937 ’ਚ ਹੋਇਆ ਸੀ। ਉਸ ਨੇ ਦਸਵੀਂ ਕਰਕੇ ਨੌਂ ਮਹੀਨੇ ਦਾ ਮੁਰੱਬੇਬੰਦੀ ਦਾ ਕੋਰਸ ਕਰ ਲਿਆ ਅਤੇ ਸਬ-ਇੰਸਪੈਕਟਰ ਲੱਗ ਗਿਆ। ਨੌਕਰੀ ਦੇ ਨਾਲ਼ ਨਾਲ਼ ਉਸਨੇ ਗਿਆਨੀ, ਓ.ਟੀ. ਤੇ ਬੀ.ਏ. ਕੀਤੀ ਅਤੇ ਅਧਿਆਪਕ ਲੱਗ ਗਿਆ। ਫਿਰ ਅੰਗਰੇਜ਼ੀ ਦੀ ਐੱਮ.ਏ. ਕਰ ਲਈ ਅਤੇ ਬੀਡੀਓ ਦੇ ਅਹੁਦੇ ’ਤੇ ਨਿਯੁਕਤ ਹੋ ਗਿਆ ਅਤੇ ਅੰਤ ਵਧੀਕ ਡਿਪਟੀ ਕਮਿਸ਼ਨਰ ਬਣ ਕੇ 1995 ਵਿੱਚ ਸੇਵਾਮੁਕਤ ਹੋਇਆ। ਅੱਸੀ ਸਾਲ ਦੀ ਉਮਰ ਵਿੱਚ ਉਸਨੇ ਆਪਣੀ ਸਵੈ-ਜੀਵਨੀ "ਇੱਕ ਅਣਕਹੀ ਕਹਾਣੀ" ਲਿਖੀ।